**ท่อหู** หรือ **ท่อยูสเตเชียน** (อังกฤษ: Eustachian tube, auditory tube, pharyngotympanic tube) เป็นท่อที่เชื่อมระหว่างคอหอยและหูชั้นกลาง ในมนุษย์โตเต็มวัยมีความยาวประมาณ 33 มม. และเส้นผ่าศูนย์กลางประมาณ 3 มม. ได้รับการตั้งชื่อตามบาร์โตโลมีโอ ยูสเตชี (Bartolomeo Eustachi) นักกายวิภาคศาสตร์สมัยคริสต์ศตวรรษที่ 16

ปกติแล้วหูชั้นกลางและช่องหูของมนุษย์และสัตว์บกชนิดอื่นบรรจุด้วยอากาศ อย่างไรก็ตามอากาศในหูชั้นกลางไม่ได้สัมผัสกับอากาศข้างนอกร่างกายโดยตรง ท่อหูเชื่อมจากห้องของหูชั้นกลางไปยังด้านหลังของคอหอย ในเวลาปกติท่อหูจะอยู่ในสถานะยุบตัว ทว่าจะเปิดออกขณะกลืนและเมื่อมีแรงดันบวก การที่แรงกดอากาศรอบ ๆ ลดลงขณะเครื่องบินยกระดับสูงขึ้นทำให้อากาศในหูชั้นกลางขยายตัวและดันกลับไปยังด้านหลังของจมูกและปาก ขณะเครื่องบินลดระดับปริมาณอากาศในหูชั้นกลางลดลงทำให้เกิดสุญญากาศเล็กน้อย เป็นเหตุให้ต้องมีการเปิดท่อหูเพื่อปรับแรงดันของหูชั้นกลางและบรรยากาศรอบ ๆ เท่ากัน นักดำน้ำก็ประสบกับการเปลี่ยนแปลงของแรงดันเช่นกัน ทว่าด้วยอัตราการเปลี่ยนแปลงที่มากกว่าทำให้ยิ่งต้องเปิดท่อหูบ่อยขึ้นเมื่อดำน้ำลึกซึ่งมีแรงกดสูง

โครงสร้าง
---------

ระบบทางเดินหายใจส่วนบน แสดงถึงทางเข้าสู่ท่อหูใกล้ส่วนกลาง
ท่อหูตั้งอยู่จากผนังด้านหน้าของหูชั้นกลางจนถึงผนังด้านข้างของคอหอยส่วนจมูก ประกอบด้วยส่วนที่เป็นกระดูกและส่วนที่เป็นกระดูกอ่อน

### ส่วนกระดูก

ส่วนกระดูกอยู่ติดกับหูชั้นกลางและมีความยาวประมาณ 12 มม. เริ่มข้างในผนังด้านหน้าของโพรงหูส่วนกลาง (tympanic cavity) ใต้ septum canalis musculotubarii และค่อย ๆ แคบลงจนจบที่มุมของจุดต่อระหว่างส่วนพีทรัสและส่วนสความัสของกระดูกขมับ ส่วนปลายมีรอยหยักเพื่อให้ส่วนที่เป็นกระดูกอ่อนสามารถยึดเกาะได้

### ส่วนกระดูกอ่อน

ส่วนกระดูกอ่อนของท่อหูมีความยาวประมาณ 24 มม. เป็นอีลาสติกไฟโบรคาร์ทีเลจ (elastic fibrocartilage) รูปสามเหลี่ยม โดยส่วนยอดเชื่อมเกับขอบของจุดสุดใกล้กลางของส่วนกระดูก ส่วนฐานตั้งอยู่ใต้เยื่อเมือกของคอหอยส่วนจมูก เป็นส่วนที่ยกระดับ หรือ torus tubarius ด้านหลังรูเปิดคอหอยของท่อหู (pharyngeal opening of the auditory tube) 

### กล้ามเนื้อ

การทำงานของท่อหูควบคุมโดยกล้ามเนื้อสี่มัด

* Levator veli palatini (เลี้ยงโดยเส้นประสาทเวกัส)
* Salpingopharyngeus (เลี้ยงโดยเส้นประสาทเวกัส)
* Tensor tympani (เลี้ยงโดย mandibular nerve ของเส้นประสาทสมองเส้นที่ 5)
* Tensor veli palatini (เลี้ยงโดย mandibular nerve ของเส้นประสาทสมองเส้นที่ 5)

ท่อเปิดออกระหว่างการกลืนโดยการหดตัวของกล้ามเนื้อ tensor veli palatini และ levator veli palatini ซึ้งเป็นกล้ามเนื้อของเพดานอ่อน

หน้าที่
-------

### ปรับแรงดัน

ในเวลาปกติท่อหูของมนุษย์จะอยู่ในสถานะปิด ทว่าสามารถเปิดเพื่อให้อากาศจำนวนไม่มากผ่านเพื่อปรับแรงดันระหว่างหูชั้นกลางและชั้นบรรยากาศเป็นการป้องกันไม่ให้เกิดความเสียหาย ความแตกต่างของความดันสามารถส่งผลให้เกิดการสูญเสียการได้ยินชนิดการนำเสียงบกพร่องแบบชั่วคราวจากการลดการขยับของเยื่อแก้วหูและกระดูกหู มีหลายวิธีที่สามารถใช้เพื่อปรับแรงดันในหู เช่น การหาว การกลืน หรือการเคี้ยวหมากฝรั่ง โดยเป็นการตั้งใจเปิดท่อหู คนจะได้ยินเสียงดังเปาะเบา ๆ เมื่อเกิดการปรับแรงดันขึ้น มักเกิดเวลาขึ้นเครื่องบิน ดำน้ำ หรือขับรถบนพื้นที่ภูเขา เครื่องมือที่สามารถช่วยปรับแรงดันให้เท่ากันได้แก่ลูกโป่งที่ใช้กับจมูกซึ่งทำให้พองด้วยแรงดันอากาศบวก

### ระบายมูก

ท่อหูยังทำหน้าที่ระบายมูกออกจากหูชั้นกลาง การติดเชื้อทางเดินหายใจส่วนบนหรืออาการภูมิแพ้สามารถทำให้ท่อหูหรือเยื่อคลุมรูเปิดมีอาการบวม และอาจมีน้ำขังเป็นแหล่งเติบโตสำหรับแบคทีเรีย เป็นสาเหตุของหูติดเชื้อ อาจบรรเทาอาการบวมได้โดยการใช้ยาหดหลอดเลือด ตัวอย่างเช่น ซูโดอีเฟดรีน, ออกซีเมตาโซลีน และฟีนิลเอฟรีน อาหารหูติดเชื้อพบบ่อยในเด็กเนื่องจากเด็กมีท่อยูเสเชียนสั้นกว่าทำให้แบคทีเรียสามารถเข้าไปได้ง่ายกว่าและด้วยเส้นผ่าศูนย์กลางที่แคบกว่าทำให้การเคลื่อนตัวของน้ำเป็นไปได้ยากกว่า นอกจากนี้ระบบภูมิคุ้มกันของเด็กที่ยังอยู่ในช่วงกำลังพัฒนาและสุขอนามัยที่ไม่ดีทำให้เด็กมีโอกาสติดเชื้อทางเดินหายใจส่วนบนมากกว่า

รูปเพิ่มเติม
------------

* รูปตัดตามยาวผ่านหูข้างซ้ายส่วนครึ่งบนรูปตัดตามยาวผ่านหูข้างซ้ายส่วนครึ่งบน
* มุมมองของผนังด้านในของเยื่อแก้วหู (ขยายใหญ่)มุมมองของผนังด้านในของเยื่อแก้วหู (ขยายใหญ่)
* เยื่อแก้วหูด้านขวาโดยมีกระดูกค้อนและเส้นประสาทคอร์ดาทิมพานี เมื่อมองจากด้านในทางด้านหลังและด้านบนเยื่อแก้วหูด้านขวาโดยมีกระดูกค้อนและเส้นประสาทคอร์ดาทิมพานี เมื่อมองจากด้านในทางด้านหลังและด้านบน

ดูเพิ่ม
-------

* หู

อ้างอิง
-------

1. 1 2  Keith L. Moore; Arthur F. Dalley; A. M. R. Agur (13 February 2013). *Clinically Oriented Anatomy*. Lippincott Williams & Wilkins. p. 970. ISBN 978-1-4511-1945-9.
2. ↑
3. ↑  *Eustachian tube* ใน Who Named It?
4. ↑  'Ear – Dissector Answers เก็บถาวร 2006-08-24 ที่ เวย์แบ็กแมชชีน at University of Michigan Medical School
5. ↑  Page 152 in:Rex S. Haberman (2004). *Middle Ear and Mastoid Surgery*. New York: Thieme Medical Pub. ISBN 1-58890-173-4.
6. ↑  Leunig, A.; Mees, K. (2008). "Mittelohrbelüftung mit dem Otovent®-Latexmembran- System". *Laryngo-Rhino-Otologie*. **74** (6): 352–354. doi:10.1055/s-2007-997756. PMID 7662078.
7. ↑  "Middle Ear, Eustachian Tube, Inflammation/Infection Treatment & Management". Medscape. สืบค้นเมื่อ 2014-08-06.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ท่อหู**

* Eustachian Tube Dysfunction And Sinus Infection เก็บถาวร 2016-07-23 ที่ เวย์แบ็กแมชชีน
* 5-Minute Clinical Consult *Eustachian Tube Dysfunction*
* Pressure Regulation

| * ด
* ค
* ก
ระบบรับความรู้สึก: ระบบการได้ยินและการทรงตัว |
| --- |
| หูชั้นนอก | 
* Pinna
	+ Helix
	+ Antihelix
	+ Tragus
	+ Antitragus
	+ Incisura anterior auris
	+ Earlobe
* Ear canal
	+ ต่อมขี้หู
* Auricular muscles

* แก้วหู
	+ Umbo
	+ Pars flaccida

 |
| หูชั้นกลาง | 

|  |  |
| --- | --- |
| Tympanic cavity | 
Labyrinthine wall/medial
ช่องรูปไข่
ช่องรูปกลม
Secondary tympanic membrane
Prominence of facial canal
Promontory of tympanic cavity
Membranous wall/lateral
Mastoid wall/posterior
Mastoid cells
Aditus to mastoid antrum
Pyramidal eminence
Carotid wall/anterior
Tegmental wall/roof
Epitympanic recess
Jugular wall/floor
 |
| กระดูกหู | 
* กระดูกค้อน
	+ Neck of malleus
	+ Superior ligament of malleus
	+ Lateral ligament of malleus
	+ Anterior ligament of malleus
* กระดูกทั่ง
	+ Superior ligament of incus
	+ Posterior ligament of incus
* กระดูกโกลน
	+ Anular ligament of stapes

 |
| Muscles | 
* Stapedius
* Tensor tympani

 |
| ท่อยูสเตเชียน | 
* Bony part of pharyngotympanic tube
* Cartilage of pharyngotympanic tube
	+ Torus tubarius

 |

 |
| หูชั้นใน/(เยื่อห้องหูชั้นใน,กระดูกห้องหูชั้นใน) | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ระบบการได้ยินCochlear labyrinth | 

|  |  |
| --- | --- |
| คอเคลีย | 
* Scala vestibuli
* Helicotrema
* Scala tympani
* Modiolus
* Cochlear cupula

 |
| Perilymphatic space | 
* Perilymph
* Cochlear aqueduct

 |
| Cochlear duct /scala media | 
* Reissner's/vestibular membrane
* เยื่อกั้นหูชั้นใน

* Endolymph
* Stria vascularis
* Spiral ligament

อวัยวะของคอร์ติ
Stereocilia
เยื่อคลุม
*Sulcus spiralis*
externus
internus
Spiral limbus
 |
| Cells | 
* Claudius cell
* Boettcher cell

 |

 |
| ระบบการทรงตัว/Vestibular labyrinth | 
*Static/translations/vestibule/endolymphatic duct*
Utricle
Macula
Saccule
Macula
Endolymphatic sac
คิโนซีเลียม
Otolith
Vestibular aqueduct
Canalis reuniens
*Kinetic/rotations*
หลอดกึ่งวงกลม
Superior
Posterior
Horizontal
Ampullary cupula
Ampullae
Crista ampullaris
 |

 |
| 

---

|  |  |  |  |  |
| --- | --- | --- | --- | --- |
| กล่องท้ายเรื่องที่เกี่ยวกับ:หู | 

|  |
| --- |
| กายวิภาค (หู/วิถีการได้ยินและทรงตัว)/สรีรวิทยา/คัพภวิทยา |
| โรค/ความผิดปกติแต่กำเนิด, ชื่อบุคคล |
| หัตถการ, ยา (S2) |

 |

 |